b'\n_START_ARTICLE_\n3 (daina)\n_START_SECTION_\nIstorija\n_START_PARAGRAPH_\n\xe2\x80\x9e3\xe2\x80\x9c dainos prodiuseris yra \xc5\xa1ved\xc5\xb3 dain\xc5\xb3 autorius ir prodiuseris Max Martin, kuis dirbo su Spears prie jos ankstesni\xc5\xb3 hit\xc5\xb3, toki\xc5\xb3 kaip \xe2\x80\x9e\xe2\x80\xa6Baby One More Time\xe2\x80\x9c, \xe2\x80\x9eOops!\xe2\x80\xa6I Did It Again\xe2\x80\x9c, \xe2\x80\x9eStronger\xe2\x80\x9c ir kiek naujesniu \xe2\x80\x9eIf U Seek Amy\xe2\x80\x9c. Spears \xc4\xafra\xc5\xa1\xc4\x97 \xc5\xa1i\xc4\x85 dain\xc4\x85 \xc5\xa0vedijoje per savo koncertinio turo \xe2\x80\x9eThe Circus Starring: Britney Spears\xe2\x80\x9c Europos etap\xc4\x85.\n_START_SECTION_\nKritik\xc5\xb3 atsiliepimai\n_START_PARAGRAPH_\nPo radijo debiuto \xe2\x80\x9e3\xe2\x80\x9c buvo daugumos teigiamai \xc4\xafvertinta daina, pana\xc5\xa1i \xc4\xaf Spears \xe2\x80\x9eIf U Seek Amy\xe2\x80\x9c. Pasak \xc5\xbeurnalo \xe2\x80\x9eBillboard\xe2\x80\x9c, \xe2\x80\x9eIf U Seek Amy\xe2\x80\x9c buvo gan dviprasmi\xc5\xa1ka daina, o \xe2\x80\x9e3\xe2\x80\x9c \xc5\xbeod\xc5\xbeiai yra vieni i\xc5\xa1 nepadoriausi\xc5\xb3 i\xc5\xa1 Spears singl\xc5\xb3._NEWLINE_\xe2\x80\x9eDigital Spy\xe2\x80\x9c dain\xc4\x85 apib\xc5\xabdino teigiamai, teigdami, kad daina yra apie grupin\xc4\xaf seks\xc4\x85, ir gyr\xc4\x97 Martin darb\xc4\x85 u\xc5\xbe greit\xc4\x85 temp\xc4\x85 ir electro gars\xc4\x85._NEWLINE_\xe2\x80\x9eRolling Stone\xe2\x80\x9c dain\xc4\x85 irgi \xc4\xafvertino dain\xc4\x85 teigiamai, girdami u\xc5\xbe greit\xc4\x85 temp\xc4\x85 bei spalvingus dainos \xc5\xbeod\xc5\xbeius. Taip pat palygino \xc5\xa1i\xc4\x85 dain\xc4\x85 su Flo Rida dainomis, teigdami, kad tai geresnis \xc5\xa1oki\xc5\xb3 muzikos k\xc5\xabrinys negu tokio tipo k\xc5\xabriniai albumuose \xe2\x80\x9eBlackout\xe2\x80\x9c ar \xe2\x80\x9eCircus\xe2\x80\x9c.\n_START_SECTION_\nVaizdo klipas\n_START_PARAGRAPH_\nVaizdo klipas dainai \xe2\x80\x9e3\xe2\x80\x9c buvo nufilmuotas spalio 5 ir spalio 6 dienomis. Klipo re\xc5\xbeisierius Diane Martel, o choreografai Tone & Rich. Iki pasirodsant klipui \xc4\xaf oficiali\xc4\x85 svetain\xc4\x99 buvo kas dien\xc4\x85 parodomos arba trys nuotraukos, arba trys trumpi klipai, pristatantys vaizdo klip\xc4\x85. Klipas, debiutav\xc4\x99s spalio 30 d., sulauk\xc4\x97 daug teigiam\xc5\xb3 atsiliepim\xc5\xb3 d\xc4\x97l choreografijos, id\xc4\x97jos ir seksualumo.  _NEWLINE_Klipas prasideda Spears dedant papuo\xc5\xa1alus ir pasipur\xc5\xa1kiant jos sukurtais kvepalais \xe2\x80\x9eCircus Fantasy\xe2\x80\x9c. Prasid\xc4\x97jus dainos \xc5\xbeod\xc5\xbeiams, ji rodoma baltame fone. Paskui ji su keliomis \xc5\xa1ok\xc4\x97jomis \xc5\xa1oka prie vertikaliai pastatyto stulpo. Klipe \xc5\xbeodis \xe2\x80\x9esin\xe2\x80\x9c (nuod\xc4\x97m\xc4\x97) pakeistas \xc4\xaf \xe2\x80\x9ethis\xe2\x80\x9c (\xc5\xa1is). Per priedainius ji \xc5\xa1oka lyg br\xc5\xabk\xc5\xa1ninio kodo fone su keliais \xc5\xa1ok\xc4\x97jais.\n_START_SECTION_\nPasirodymas topuose\n_START_PARAGRAPH_\n2009\xc2\xa0m. spalio 7 d. \xe2\x80\x9e3\xe2\x80\x9c \xc4\xaf\xc5\xbeeng\xc4\x97 \xc4\xaf Billboard Pop Songs top\xc4\x85 #38 pozicijoje, ir tai 24-tas Britney singlas \xc5\xa1iame tope. Britney tapo daugiausiai singl\xc5\xb3 tur\xc4\x97jusia \xc5\xa1iame tope atlik\xc4\x97ja. Daina debiutavo Billboard Bubbling Under Hot 100 Singles tope keturioliktoje vietoje. 2009\xc2\xa0m. spalio 9 d. \xe2\x80\x9e3\xe2\x80\x9c debiutavo \xc5\xa0vedijos Sverigetopplistan tope ketvirtojoje pozicijoje ik d\xc4\x97l atsisiuntim\xc5\xb3, ir tai yra geriausiai debiutav\xc4\x99s singlas \xc5\xa1iame tope po Britney 2008\xc2\xa0m. singlo \xe2\x80\x9eWomanizer\xe2\x80\x9c, kuris debiutavo net pirmoje vietoje._NEWLINE_O Billboard Hot 100, \xe2\x80\x9e3\xe2\x80\x9c debiutavo 2009\xc2\xa0m. spalio 24 d. topo vir\xc5\xa1\xc5\xabn\xc4\x97je, ir tapo tre\xc4\x8diuoju Britney pirmos vietos singlu JAV, po \xe2\x80\x9e\xe2\x80\xa6Baby One More Time\xe2\x80\x9c (1999) ir \xe2\x80\x9eWomanizer\xe2\x80\x9c, kuris pasiek\xc4\x97 pirm\xc4\x85j\xc4\x85 viet\xc4\x85 t\xc4\x85 pa\xc4\x8di\xc4\x85 savait\xc4\x99 lygiai prie\xc5\xa1 metus. Spears tapo pirm\xc4\x85ja ir vienintele atlik\xc4\x97ja, debiutavusi topo pirmoje vietoje per pastaruosius trejus metus.  Per pirm\xc4\x85j\xc4\x85 savait\xc4\x99 buvo atsisi\xc5\xb3sta daugiau nei 255 000 legali\xc5\xb3 singlo kopij\xc5\xb3 ir tai yra pavyk\xc4\x99 tik \xe2\x80\x9eBlack Eyed Peas\xe2\x80\x9c su savo singlu \xe2\x80\x9eBoom Boom Pow\xe2\x80\x9c. Iki dabar yra parduota \xc5\xa1io singlo 1 150 000 legaliai atsisi\xc5\xb3st\xc5\xb3 kopij\xc5\xb3._NEWLINE_Kanados Canadian Hot 100 tope debiutavo #86 pozicijoje. Ta\xc4\x8diau, jau kit\xc4\x85 savait\xc4\x99 daina padar\xc4\x97 \xc5\xa1uol\xc4\xaf \xc4\xaf pirm\xc4\x85j\xc4\x85 viet\xc4\x85. Australijoje daina debiutavo penktame topo de\xc5\xa1imtuke tik d\xc4\x97l parsisiuntim\xc5\xb3. Ir jau kit\xc4\x85 savait\xc4\x99 pasiek\xc4\x97 #7 viet\xc4\x85, ir tai ya did\xc5\xbeiausias \xc5\xa1uolis ARIA topo istorijoje nuo 1992\xc2\xa0m.  Spalio 2 d. debiutavo gan auk\xc5\xa1toje 16-oje pozicijoje Naujosios Zelandijos tope. Brazilijoje \xe2\x80\x9e3\xe2\x80\x9c debiutavo net 5-oje pozicijoje ir netrukus pasiek\xc4\x97 topo vir\xc5\xa1\xc5\xabn\xc4\x99._NEWLINE_Jungtin\xc4\x97je Karalyst\xc4\x97je \xe2\x80\x9e3\xe2\x80\x9c debiutavo septintoje pozicijoje lapkri\xc4\x8dio 17 d. ir tapo Spears 20-uoju top de\xc5\xa1imtuko singlu JK tope. Kitose Europos \xc5\xa1alyse daina pasiek\xc4\x97 top de\xc5\xa1imtuk\xc4\x85 ar dvide\xc5\xa1imtuk\xc4\x85. Turkijoje \xe2\x80\x9e3\xe2\x80\x9c debiutavo #1 vietoje ir tapo jos tre\xc4\x8diu pirmos vietos hitu \xc5\xa1iame tope, ir jai vienintelei yra taip pavyk\xc4\x99.'